Diari Oficial de la Generalitat Valenciana


Sumari del DOGV 3864, del 25-10-2000 (2000/8452)

RESOLUCIÓ de 18 d'octubre de 2000, de la Direcció General d'Ordenació i Innovació Educativa i Política Lingüística de la Conselleria de Cultura i Educació, per la qual s'adjudiquen noves ajudes econòmiques per al desenrotllament de la primera fase dels programes de garantia social, convocades per l'Ordre de 13 de juny de 2000 (DOGV núm. 3.774, 19.06.2000).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3864

Data del DOGV
:   25-10-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/8452


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 18 d'octubre de 2000, de la Direcció General d'Ordenació i Innovació Educativa i Política Lingüística de la Conselleria de Cultura i Educació, per la qual s'adjudiquen noves ajudes econòmiques per al desenrotllament de la primera fase dels programes de garantia social, convocades per l'Ordre de 13 de juny de 2000 (DOGV núm. 3.774, 19.06.2000). [2000/F8452]
  
Per l'Ordre conjunta de 13 de juny de 2000, de les conselleries de Cultura i Educació i d'Economia, Hisenda i Ocupació (DOGV núm. 3.774, 19.06.2000), es van convocar subvencions per al desenrotllament dels programes de garantia social, regulats en l'Ordre de 24 de febrer de 2000 (DOGV núm. 3.708, 14.03.2000).
  
Per Resolució de 17 d'agost de 2000, de la Direcció General d'Ordenació i Innovació Educativa i Política Lingüística (DOGV núm. 3.820, 23.08.2000) de la Conselleria de Cultura i Educació es van adjudicar ajudes econòmiques per al desenrotllament de la primera fase dels programes de garantia social, que en ella es relacionen en l'annex I-A, fins a un total de 145 programes.
  
Per Resolució de 22 de setembre de 2000, de la Direcció General d'Ordenació i Innovació Educativa i Política Lingüística (DOGV núm. 3.844, 26.09.2000) de la Conselleria de Cultura i Educació, s'adjudicaren noves ajudes econòmiques per al desenrotllament de la primera fase dels programes de garantia social, convocades per l'Ordre de 13 de juny de 2000 (DOGV núm. 3.774, 19.06.2000).
  
I amb subjecció a la competència que per delegació m'atorga l'apartat 8 i la disposició transitòria de l'Ordre de 13 de juny de 2000 (DOGV núm. 3.774, 19.06.2000), resolc:
  
Primer
  
1. Aprovar la concessió de subvencions per al desenrotllament de la primera fase dels programes de garantia social de les modalitats d'Iniciació Professional, per a Alumnat amb Necessitats Educatives Especials i de Formació-Ocupació, a les entitats promotores relacionades en l'annex I-A, i segons els perfils professionals i imports que s'hi indiquen, atés que, una vegada revisades les puntuacions per la Comissió Mixta, obtindrien una puntuació que els haguera permés accedir a la concessió de subvencions per a programes de garantia social en la citada Resolució de 17 d'agost de 2000 (DOGV núm. 3.820, 23.08.2000) o en la Resolució de 22 de setembre de 2000 (DOGV núm. 3.844, 26.09.2000).
  
2. Aprovar la concessió de subvencions per al desenrotllament de la primera fase dels programes de garantia social de les modalitats d'Iniciació Professional i per a Alumnat amb Necessitats Educatives Especials, a les entitats promotores relacionades en l'annex I-B, tingudes en compte les renúncies presentades davant la Comissió Mixta i les reserves publicades en els annexos de la Resolució de 17 d'agost de 2000 (DOGV núm. 3.820, 23.08.2000) i de la Resolució de 22 de setembre de 2000 (DOGV núm. 3.844, 26.09.2000).
  
3. Aprovar la concessió de subvencions corresponents a inversió, o part C, als programes de totes les modalitats, relacionats en l'annex I-C, l'aprovació de les quals va ser publicada en la Resolució de 22 de setembre de 2000, de la Direcció General d'Ordenació i Innovació Educativa i Política Lingüística (DOGV núm. 3.844, 26.09.2000) de la Conselleria de Cultura i Educació.
  
Segon
  
Autoritzar i disposar la proposta comptable en fase AD per a cada expedient de programes de garantia social amb el seu respectiu número, i a càrrec de les línies 406/000/2000 i 701/000/2000 de la secció, servei i programa 421.30, pels imports respectius especificats per a cada programa en l'annex I (A, B i C) per al desenrotllament de la primera fase.
  
Tercer
  
Els programes de garantia social es realitzaran en dos fases, segons el que establix l'apartat primer d'esta resolució i l'apartat 8, disposició addicional segona i disposició transitòria de l'Ordre de 13 de juny de 2000 (DOGV núm. 3.774, 19.06.2000).
  
Per a l'aprovació de la segona fase, per resolució del director general de Formació i Inserció Professional, per delegació del conseller d'Economia, Hisenda i Ocupació, per a la modalitat de Formació-Ocupació, i per resolució del director general d'Ordenació i Innovació Educativa i Política Lingüística, per delegació del conseller de Cultura i Educació, per a les modalitats d'Iniciació Professional i per a Alumnat amb Necessitats Educatives Especials, serà requisit indispensable la correcta justificació en impresos normalitzats (inversió i gasto corrent) de les quantitats destinades a la realització de la primera fase del programa i l'informe favorable de la Inspecció Educativa que acredite la seua correcta execució.
  
El termini de presentació de la citada documentació en la Conselleria de Cultura i Educació finalitzarà, per a la part C o Inversió, el 30 de novembre de 2000, i per a les parts A i B o gasto corrent el 7 de gener de 2001, si bé les entitats promotores podran avançar les justificacions a partir de l'1 de desembre de 2000.
  
El pagament de la subvenció es farà efectiu en els termes que s'indiquen en l'apartat onze de l'ordre de convocatòria.
  
Quart
  
Les entitats promotores els programes de les quals s'han aprovat en la present resolució, hauran d'iniciar-los abans de l'1 de novembre de 2000. La modalitat de Formació-Ocupació es desenrotllarà en dos fases: la primera de 200 hores, fins al 31 de desembre de 2000, i la segona des de gener al 31 de maig de 2001, de 600 hores, de les quals 240 seran de treball productiu efectiu amb contractació.
  
Per a les modalitats d'Iniciació Professional i Alumnat amb Necessitats Educatives Especials, la primera fase constarà de 225 hores i la segona de 575 hores, concloent el curs el 30 de juny del 2000.
  
Abans del 20 de novembre de 2000, las entitats promotores presentaran la programació de les distintes àrees que componen el programa en la Inspecció Educativa de la corresponent Direcció Territorial de Cultura i Educació.
  
Quint
  
En compliment de l'apartat quint de l'Ordre de 13 de juny de 2000, de les conselleries de Cultura i Educació i d'Economia, Hisenda i Ocupació (DOGV núm. 3.774, 19.06.2000), el material imprés divulgatiu dels programes de garantia social, així com la retolació de les instal·lacions on es porten a terme estos programes, s'ajustarà al model i instruccions indicades en l'annex IV a la present resolució.
  
Sext
  
En el termini de 15 dies, des de la data d'inici del curs, les entitats promotores procediran a la presentació de la documentació d'inici en la Direcció General d'Ordenació i Innovació Educativa o Política Lingüística, la qual constarà de:
  
a) Annex II a la present resolució degudament omplit (suport paper i Internet).
  
b) Documentació acreditativa d'haver subscrit i pagat l'assegurança d'accidents i de responsabilitat civil, per mitjà de l'aportació de la pòlissa de l'assegurança o la carta de garantia, en els termes que s'indiquen en l'apartat 12.2 de l'Ordre de 13 de juny de 2000.
  
c) Fotocòpia compulsada de la documentació acreditativa de la titulació i/o experiència professional de l'equip docent.
  
d) En la modalitat per a Alumnes amb Necessitats Educatives Especials, i en aquells programes d'Iniciació Professional que integren fins a un màxim de tres d'ells, es necessitaran els certificats de minusvalidesa i els informes psicopedagògics originals o compulsats de data no anterior a 6 mesos, comptats des de la data d'inici del programa.
  
e) Fotocòpies compulsades d'aval bancari i de la corresponent carta de pagament de fiança (Servei Territorial d'Hisenda). Només per a entitats sense ànim lucratiu que elegisquen rebre la bestreta de 40%, en virtut de l'article 47 bis del Text Refós de la Llei d'Hisenda Pública, introduït per la Llei 8/1995, de 29 de desembre de 1995.
  
f) Escrit-notificació, firmat i segellat, en el qual s'especifique que l'entitat sense ànim lucratiu anticipa els diners, justificant el gasto abans del 7 de gener de 2001.
  
g) Annex III a la present resolució, estadística, degudament omplit (suport paper i Internet).
  
Els annexos II i III hauran d'omplir-se, igualment, en la següent pàgina Web: http://www.cult.gva.és/dgoiepl/pgsocial. Per a accedir a la mencionada pàgina, les entitats promotores hauran d'introduir el seu número d'expedient i el seu CIF/NIF.
  
Sèptim
  
A causa de la participació de fons finalistes aportats pel Fons Social Europeu, les entitats promotores utilitzaran el codi PGS/ISE en cada un dels seus apunts comptables.
  
Octau
  
La Conselleria de Cultura i Educació queda facultada per a procedir a la minoració, o al reintegrament total, si és procedent, de la subvenció concedida en els supòsits contemplats en l'apartat 14 de l'Ordre de 13 de juny de 2000, i queda, en tot cas, l'entitat sol·licitant compromesa al compliment del que establix l'apartat 13 del mateix text legal referent a les obligacions de les entitats promotores.
  
Nové
  
L'entitat promotora estarà obligada a justificar, en imprés o suport informàtic normalitzat, les quantitats aportades per a la realització del programa en la seua segona fase, quan finalitze este, i redactar una memòria segons el que establix l'apartat 24 de l'ordre de convocatòria de subvencions per al desenrotllament dels programes de garantia social.
  
Els impresos, o suport informàtic, normalitzats de justificació de gastos de la segona fase podran arreplegar-se en les àrees territorials d'Economia, Hisenda i Ocupació per a la modalitat de Formació-Ocupació, i en les direccions territorials de Cultura i Educació per a les modalitats d'Iniciació Professional i per a Alumnat amb Necessitats Educatives Especials.
  
Sense perjuí d'això, l'entitat promotora realitzarà un seguiment de la inserció professional i/o reinserció educativa dels participants en el programa que, previ estudi per la Comissió Mixta de programes de garantia social, servirà d'indicador per a avaluar, en futurs exercicis, la viabilitat de dites accions en funció del col·lectiu a què les mateixes anaven dirigides i la modalitat d'actuació per la qual es va optar.
  
Els resultats del mencionat seguiment podran ser incorporats, en un termini màxim de 6 mesos, al terme del programa.
  
Desé
  
En compliment del que establix l'apartat 11 de l'Ordre conjunta de 24 de febrer de 2000, les conselleries de Cultura i Educació, i d'Economia, Hisenda i Ocupació, a través de les direccions territorials de Cultura i Educació, per a les modalitats d'Iniciació Professional i per a Alumnes amb Necessitats Educatives Especials, i a través de les àrees territorials d'Economia, Hisenda i Ocupació, per a la modalitat de Formació-Ocupació, emetran un certificat a tots els alumnes que hagen participat en el programa en el qual constarà el nombre total d'hores cursades i les qualificacions obtingudes.
  
Onze
  
La realització dels programes de garantia social es regirà pel que establix l'Ordre conjunta de 24 de febrer de 2000, de les conselleries de Cultura, Educació i Ciència i d'Ocupació, Indústria i Comerç, l'Ordre conjunta de 13 de juny de 2000, de les conselleries de Cultura i Educació, i d'Economia, Hisenda i Ocupació, per la present resolució i per la resolució de la Direcció General d'Ordenació i Innovació Educativa i Política Lingüística que regula el seu funcionament i l'organització acadèmica.
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10,14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o be cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós-administratiu haurà de plantejar-se davant de la Sala Contenciosa Administratiu del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 18 d'octubre de 2000.- El director general d'Ordenació i Innovació Educativa i Política Lingüística (P. D. Ordre 13 de juny de 2000, DOGV núm. 3.774, 19.06.2000): Josep Vicent Felip i Monlleó.
  
ANNEX IV
  
RETOLACIÓ PER A LES INSTAL·LACIONS
  
Segons l'apartat 5.3. de l'Ordre de 13 de juny de 2000 (DOGV Núm.3774, 19 de juny de 2000), les entitats promotores de Programes de Garantia Social, posaran en lloc visible la retolació que s'indica en el full adjunt seguint les següents indicacions:
  
- Grandària = no menor de 70 cm x 50 cm.
  
- Material del suport retolat o placa: Fusta, metall, metacrilat, forja,... Aquell que preferisca l'entitat, segons les característiques de la façana on haja d'ubicar-se, perfils a desenrotllar, etc.
  
- Colors: Escut Generalitat = roig. Escut Comissió Europea: Estreles grogues sobre fons blau. Resta de Retolació = en negre o un altre color que destaque segons el material del suport utilitzat i el seu fons.
  
- Retolació:
  
(1) Especifiqueu la modalitat del o dels programes: Formació - Ocupació, Iniciació Professional o per Alumnat amb Necessitats Educatives Especials.
  
(2) Indiqueu el nom de l'entitat promotora.
  
(3) Especifiqueu la denominació del o dels programes que funcionen en el local tal com apareix indicada en la resolució aprovatòria.